[bookmark: _GoBack]KOMENTE DHE REKOMANDIME
MBI RAPORTIN E MONITORIMIT TË VITIT 2016
PËR MINISTRINË E MIRËQËNIES SOCIALE DHE RINISË


I. Vlerësim i përgjithshëm i qëllimeve dhe objektivave të politikës si dhe performanca e produkteve kryesore
Misioni: Ministria e Mirëqenies Sociale dhe Rinisë ka si mision garantimin e tё drejtave kushtetuese për mbrojtje dhe pёrfshirje sociale, arsim dhe formim profesional, punësim tё sigurtë e të denjë, sigurim shoqëror, pёrkujdesje sociale dhe shanse të barabarta, garantimin e pjesёmarrjes sё tё rinjve nё jetёn sociale dhe forcimin e bashkёpunimit me partnerët socialë, garantimin e  lirisë së besimit fetar, barazinë e bashkësive fetare, mbështet mirëkuptimin dhe tolerancën ndërfetare.
Ministria e Mirëqenies Sociale dhe Rinisë, për periudhën Janar - Dhjetor 2016, ka administruar dhe menaxhuar fondet buxhetore, sipas nëntë programeve të miratuara, e konkretisht:
1. Planifikim, Menaxhim dhe Administrim.
2. Sigurimi Shoqëror.
3. Përkujdesi Social.
4. Tregu i Punës. 
5. Inspektimi në Punë.
6. Përfshirja Sociale.
7. Mbështetje për Kultet Fetare.
8. Rehabilitimi i të Përndjekurve Politikë.
9. Arsimi i Mesëm Profesional

Në Programin “Planifikim, administrim dhe menaxhimi”, sipas raportit të ministrisë janë parashikuar dhjetë produkte, nga të cilat mund të përmendim ‘Raporte financiare e buxhetore e statistikore’, ‘Raporte Auditimi’, ‘Projektakte ligjore dhe nënligjore’, etj. Nëntë këto produkte raportohen të realizuara plotësisht dhe një pjesërisht. Konkretisht për vitin 2016, raportohet se janë hartuar 400 raporte financiare buxhetore, 20 projektakte ligjore dhe nënligjore, janë përgatitur 1.100 evidenca për rekrutimin, trajnimin dhe vlerësimin e stafit të MMSR, janë bërë 32 raporte auditimi, janë përgatitur 135 raporte në kuadër të integrimit evropian dhe marrëdhënieve me jashtë, etj.

Programi “Përkujdesi Social”. Sipas raportit të ministrisë janë listuar 15 produkte, sipas tabelave, të cilat raportohen të realizuara plotësisht. Në vitin 2016, për pagesën e personave që përfitojnë nga programi i aftësisë së kufizuar raportohet se është shpenzuar fondi prej  15.402.337 mijë lekë në të cilën janë trajtuar 156.396 persona. Numri i familjeve që kanë përfituar pagesën e ndihmës ekonomike rezulton të jetë në 80.478 familje, për të cilat është shpenzuar fondi prej 4.585.266 mijë lekë. Gjithashtu, janë kryer, 450 inspektime të legjislacionit të programeve të Mbrojtjes Sociale, janë trajtuar 445 fëmijë të cilët përfitojnë shërbime në institucionet e përkujdesit social, 473 të moshuar të trajtuar me shërbime të përkujdesit social, 395 persona me aftësi të kufizuar që përfitojnë shërbime rezidenciale publike, janë trajtuar me shërbime të përkujdesit 51 gra të trafikuara dhe 31 gra dhe vajza të dhunuara.

Në programin “Tregu i Punës” janë listuar 4 produkte. Realizimi i këtij programi është në masën 97%. Për vitin 2016 janë trajnuar dhe pajisur me çertifikatë 16.789 persona; nga programi i nxitjes së punësimit janë trajnuar/punësuar 5.211 persona; janë ofruar ndërmjetësime për 19.436 punëkërkues të papunë; janë trajtuar me pagesë papunësie 5.140 persona nga 10.000 persona të planifikuar nga ana e MMSR në PBA 2016-2018. 

Në programin “Arsimi i Mesëm Profesional” janë listuar 8 produkte. Realizimi i këtij programi është në masën 97.4 për qind. Për vitin 2016 mund të përmendim ‘Shkolla  dhe  baza prodhuese të rikostrutuara dhe të ndërtuara’, ‘Shkolla të AP të pajisura me kabinete dhe laboratorë’, ‘Ligj, akte nëligjore dhe rregullore të rishikuara dhe miratuara’, etj. të realizuara plotësisht. 


II. Karakteristika kryesore të performancës së shpenzimeve
Në fund të vitit 2016, situata në lidhje me realizimin e shpenzimeve të buxhetit, krahasuar me planin e vitit 2016, sipas raportit të monitorimit të paraqitur nga ana e ministrisë dhe sipas të dhënave të Sistemit Financiar Informatik të Qeverisë, paraqitet si më poshtë, në mijë lekë: 

	NR.
	Emërtimi
	Plani i ndryshuar 2016
	Fakti 2016
	Përqindja  e realizimit

	1
	Shpenzime personeli
	2,249,597
	2,209,300
	98.21

	2
	Shpenzime të tjera korente
	73,323,904
	73,185,466
	99.81

	3
	Shpenzime kapitale
	1,074,618
	1,035,380
	96.35

	 
	 Me financim të brendshëm
	1,027,618
	1,001,364
	97.45

	 
	 Me financim të huaj 
	47,000
	34,016
	72.37

	 
	 
	 
	 
	 

	TOTALI
	76,648,119
	76,430,145
	99.72



Në lidhje me këtë raportim vërejmë një diferencë në financimin e huaj raportuar nga ministria dhe sipas SIFQ ku për programin ‘Arsimi i mesëm profesional’ ministria raporton se është realizuar 100 për qind fondi prej 2000 mijë lekë për projektin IPA 2011 "Punime për ndërtimin dhe rehabilitimin e 3 shkollave të mesme profesionale", ndërkohë që në sistem për këtë program ka një realizim për shumën 254.215 mijë lekë.
Plani me ndryshime i buxhetit dhe realizimi i shpenzimeve faktike të buxhetit, sipas çdo programi të ndarë në shpenzime korente dhe shpenzime kapitale, paraqitet si më poshtë, në mijë lekë:
	Programi
	Shpenzime korente

	
	Plani
	Fakt
	% e realizimit

	1.      Planifikim, Menaxhim dhe Administrim.
	134,981
	130,662
	96.8%

	2.      Sigurimi Shoqëror.
	48,980,150
	48,979,924
	100.0%

	3.      Përkujdesi Social.
	20,988,870
	20,941,036
	99.8%

	4.      Tregu i Punës. 
	1,740,699
	1,689,066
	97.0%

	5.      Inspektimi në Punë.
	170,197
	167,474
	98.4%

	6.      Përfshirja Sociale.
	64,101
	56,620
	88.3%

	7.      Mbështetje për Kultet Fetare.
	123,700
	122,558
	99.1%

	8.      Rehabilitimi i të Përndjekurve Politikë.
	2,027,600
	2,005,954
	98.9%

	9.      Arsimi i Mesëm Profesional
	1,343,204
	1,301,473
	96.9%

	Totali
	75,573,501
	75,394,766
	99.8%



	Programi
	Shpenzime kapitale 

	
	Plani
	Fakt
	% e realizimit

	1.      Planifikim, Menaxhim dhe Administrim.
	30,000
	29,358
	97.9%

	2.      Sigurimi Shoqëror.
	0
	0
	0.0%

	3.      Përkujdesi Social.
	351,705
	327,258
	93.0%

	4.      Tregu i Punës. 
	118,000
	114,204
	96.8%

	5.      Inspektimi në Punë.
	8,639
	8,639
	100.0%

	6.      Përfshirja Sociale.
	10,251
	7,420
	72.4%

	7.      Mbështetje për Kultet Fetare.
	400
	253
	63.2%

	8.      Rehabilitimi i të Përndjekurve Politikë.
	4,589
	4,574
	99.7%

	9.      Arsimi i Mesëm Profesional
	551,034
	543,676
	98.7%

	Totali
	1,074,618
	1,037,064
	96.3%



	Programi
	TOTALI Shpenzimeve

	
	Plani
	Fakt
	% e realizimit

	1.      Planifikim, Menaxhim dhe Administrim.
	164,981
	160,020
	97.0%

	2.      Sigurimi Shoqëror.
	48,980,150
	48,979,924
	100.0%

	3.      Përkujdesi Social.
	21,340,575
	21,268,294
	99.7%

	4.      Tregu i Punës. 
	1,858,699
	1,803,270
	97.0%

	5.      Inspektimi në Punë.
	178,836
	176,113
	98.5%

	6.      Përfshirja Sociale.
	74,352
	64,040
	86.1%

	7.      Mbështetje për Kultet Fetare.
	124,100
	122,811
	99.0%

	8.      Rehabilitimi i të Përndjekurve Politikë.
	2,032,189
	2,010,527
	98.9%

	9.      Arsimi i Mesëm Profesional
	1,894,238
	1,845,149
	97.4%

	Totali
	76,648,119
	76,430,146
	99.7%


 
Pra siç shikohet nga tabelat e mësipërme, shpenzimet korente në total për ministrinë, janë realizuar në rreth 99.8 për qind të planit vjetor, ndërsa vërejmë një realizim në nivelin prej 96.3 për qind në shpenzimet kapitale. Në total Ministria e Mirëqenies Sociale dhe Rinisë ka një realizim faktik të shpenzimeve buxhetore në masën 99.7 për qind.
 
III. Informacion mbi volumin dhe madhësinë e ndryshimit të buxhetit.
Për të gjitha programet e kësaj ministrie situata në lidhje me ndryshimet në planifikim gjatë vitit 2016, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:

	Programi
	Ligji
	Plani me ndryshime
	Diferenca

	
	
	
	

	1.      Planifikim, Menaxhim dhe Administrim.
	169,250
	164,981
	-4,270

	2.      Sigurimi Shoqëror.
	46,483,850
	48,980,150
	2,496,300

	3.      Përkujdesi Social.
	21,638,300
	21,340,575
	-297,725

	4.      Tregu i Punës. 
	2,245,859
	1,858,699
	-387,160

	5.      Inspektimi në Punë.
	200,593
	178,836
	-21,758

	6.      Përfshirja Sociale.
	131,614
	74,352
	-57,262

	7.      Mbështetje për Kultet Fetare.
	129,400
	124,100
	-5,300

	8.      Rehabilitimi i të Përndjekurve Politikë.
	2,036,800
	2,032,189
	-4,611

	9.      Arsimi i Mesëm Profesional
	2,053,334
	1,894,238
	-159,096

	Totali
	75,089,000
	76,648,119
	1,559,119




Ndryshimet e planit të buxhetit 2016: Ndryshimet përfaqësojnë ndryshimet e planit të buxhetit në zbatim të Akteve Normative të miratuara në vitin 2016, fondet e akorduara si fonde shtesë nga Fondi i veçantë si edhe me vendime të Këshillit të Ministrave. (Vendimi i Këshillit të Ministrave nr. 775, datë 2.11.2016 “Për përcaktimin e masës së financimit, nga buxhetit i vitit 2016, për Kishën Katolike në Shqipëri, me rastin e Lumturimit të Martirëve Shqiptarë”).


IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese, në mijë lekë:
	Programi
	Shpenzime korente
	Shpenzime Kapitale

	
	Ministria
	SIFQ
	Diferenca
	Ministria
	SIFQ
	Diferenca

	1. Planifikim, Menaxhim dhe Administrim.
	130,662
	130,662
	0
	29,358
	29,358
	0

	2. Sigurimi Shoqëror.
	48,979,924
	48,979,924
	0
	0
	0
	0

	3. Përkujdesi Social.
	20,941,036
	20,941,036
	0
	327,258
	327,258
	0

	4. Tregu i Punës. 
	1,689,625
	1,689,066
	-559
	114,204
	114,204
	0

	5. Inspektimi në Punë.
	167,474
	167,474
	0
	8,639
	8,639
	0

	6. Përfshirja Sociale.
	56,620
	56,620
	0
	7,420
	7,420
	0

	7. Mbështetje për Kultet Fetare.
	122,558
	122,558
	0
	253
	253
	0

	8. Rehabilitimi i të Përndjekurve Politikë.
	2,005,954
	2,005,954
	0
	4,574
	4,574
	0

	9. Arsimi i Mesëm Profesional
	1,301,473
	1,301,473
	0
	544,359
	796,574
	252,215

	Totali MMSR
	75,395,325
	75,394,766
	-559
	1,036,064
	1,288,279
	252,215



Pra siç shikohet nga tabela, në përgjithësi nuk ka mospërputhje të të dhënave faktike të raportuara nga ministria me të dhënat faktike të siguruara nga e Sistemi Informatik Financiar i Qeverisë për shpenzimet korente apo ato kapitale, përveç diferencës në financimin e huaj raportuar nga ministria dhe sipas SIFQ ku për programin ‘Arsimi i mesëm profesional’ që theksuam më lart. 
Nga të dhënat e Sistemit Informatik Financiar të Qeverisë konstatojmë se gjatë vitit 2016 për këtë ministri janë realizuar të ardhura jashtë limitit në vlerën prej 20 766.7 mijë lekë. Kjo vlerë i takon 3 programeve buxhetore dhe konkretisht: “Përfshirja Sociale” 1 883 mijë lekë, programi “Tregu i Punës” 5 871 mijë lekë dhe “Rehabilitimi i të Përndjekurve Politikë” vlerën prej 13 012 mijë lekë, të cilat janë raportuar edhe nga ministria.

V. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarte të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të Ministrisë së Mirëqenies Sociale dhe Rinisë për vitin 2016, nuk janë sipas formateve të përcaktuara në këtë udhëzim në anekset përkatëse. 

· Raporti i monitorimit të MMSR në përgjithësi ka të plotësuara tabelat dhe në relacionin e tij ka të paraqitur produktet për çdo program me të dhëna sasiore dhe vlerore të produkteve, por nuk ka një analizë të mirëfilltë të objektivave të politikës së programit që janë arritur nëpërmjet produkteve. 

· Të  dhënat faktike të raportuara duhet të jenë të rakorduara me të dhënat faktike të Sistemit Informatik Financiar i Qeverisë (SIFQ). Për këtë pikë vërejmë që të dhënat e raportuara në raportin e monitorimit nga MMSR janë të njëjta të dhënat faktike të siguruara nga Sistemi Informatik Financiar i Qeverisë për shpenzimet korente në përgjithësi por ka një mospërputhje për shpenzimet kapitale me financim të huaj në programin’Arsimi i mesëm profesional’.
 
· Gjithashtu pjesë e raportit të monitorimit duhet të jenë dhe të raportohen edhe realizimi i të ardhurave jashtë limitit, për të cilat në vitin 2016, MMSR ka patur realizim që është raportuar nga ministria dhe përputhet me të dhënat e SIFQ. 

Lidhur me përmirësimin e cilësisë së përmbajtjes së raportit të monitorimit rekomandojmë:

· Për shpenzimet buxhetore paraqitja e tyre duhet të bëhet sipas anekseve nr. 1 “Raporti i shpenzimeve sipas Programeve” dhe aneksi 2 “Raporti i shpenzimeve të Programit sipas Artikujve buxhetorë”. Këto të dhëna duhet të shoqërohen me një analizë të lidhur me të gjithë faktorët që kanë ndikuar në nivelin e realizimit të tyre. 

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr. 4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar si arritjet edhe problematikat.

· Analiza e treguesve të performancës/produkteve duhet të bëhet duke plotësuar dhe paraqitur të dhënat sipas aneksit nr. 3 “Raporti përmbledhës i realizimit të treguesve të performancës/produkteve të programit”. Nga krahasimi i luhatjeve të kostos për njësi mund të evidentohen problematika të cilat duhet të paraqiten në kolonën “komente”.

· Për ndryshimet që ka pësuar plani i buxhetit të vitit 2016 duhet të jepen aktet përkatëse që kanë bërë këtë ndryshim, të jepen shpjegime nëse kanë ndikuar ato në treguesit e performancës/produkteve apo edhe në realizimin e objektivave të politikës së programit.

· Pjesë e raportit të monitorimit duhet të jenë edhe shpenzimet e realizuara nga të ardhurat jashtë limitit si edhe treguesit e performancës/produktet e realizuara nga përdorimi i tyre pjesë e aneksit nr. 3.

· Një ndër problematikat që duhet të trajtohet në raportet e monitorimit është edhe evidentimi dhe trajtimi i detyrimeve të prapambetura si ato të trashëguara ashtu edhe ato të krijuara rishtazi. Trajtimi i tyre i cili duhet të konsiderohet si prioritar duhet të konsistojë në paraqitjen e argumentave lidhur me krijimin e tyre si edhe masat që parashikohet të merren për likujdimin e tyre. Sipas deklarimeve të bëra nga ana e MMSR ekzistojnë detyrimet të trashëguara si edhe ato të krijuara rishtazi.
 
VI.  Publikimi 
Raporti i Monitorimit për vitin 2016, ende nuk është publikuar në faqen zyrtare të Ministrisë së Mirëqenies Sociale dhe Rinisë.
